Q : Nostalġija ? Kriżi t' identita' ? Jew sempliċiment m' għandix x' nagħmel . . . ? A : Mod ħelu kif niftakar li jien Malti ġo pajjiż mingħajr pastizzi u Kinnie . Sandro jieħu pjaċir isajjar , jitħanżer , jixrob u jċekċek fuq strumenti strambi varji . . . meta ma jkunx qed idoqq il- kitarra . F' ħajj ' oħra xtaq ikun sajjied . Dalgħodu d- baħħar 'l hinn . Iċ- ċetaċeju u l- kuntrabaxx tiegħu temmew l- ewwel kapitlu fl- avventura urbana tal- mużikant ( biex nuża kelma favorita mill- lessiku ta' l- entertainment scene Maltija ) Malti eks- patrijat . Nispera li das- sajf xtutna jgawdu mill- għanja ħelwa ta' l- isturment ( ġawhra oħra mil- kalepin tal- vokabularju mużikali melitensis ) mdaqqas taċ- ċetaċeju . Jien fadalli 3 ġimgħat oħra hawnhekk nitħabat mat- temp umduż skifuż skiżofreniku pariġin . ( Iddeċidejt li s- sħana m' hijiex kompatibbli ma' din il- belt ) . Fadalli xi gig 'l hawn u 'l hinn , xi majjalata mal- ħbieb ( bħala preludju għall- mitt bbq li qed jistennewni das- sajf fuq il- blata ) u proġett ta' grupp ġdid li ħa jkun sequel taż- Zerafa - Georgelet 4 tet ( li kellu karriera erratika mmens , li qisha ntemmet b' mod metaforiku l- ġimgħa l- oħra waqt il- Jazz Festival ta' Orleans fejn konna qed indoqqu , meta buffura riħ u maltempata mill- eħrex svujtjat post wara għoxrin minuta daqq . . . waqt solo mill- ifjen ta' trumbun slajs ( Maltese musicians ' popular argot for slide trombone . . . kbira din . . . ) . Is- għandu raġun . Hemm bżonn dieta . Is- sibt li għadda qabel gig mal- batucada ( għal min ma jafx batucada hija grupp ta' perkussjoni brażiljana , u għal min ma jafx , is- sur Zerafa huwa wkoll perkussjonist part - time , u t- tisbit fuq xi alfaia , xi agogo jew xi pandeiro apparti milli huwa terapewtiku għalih , huwa wkoll l- unika attivita' fiżika li s- sur Z jagħmel barra li jitbaxxa biex joħroġ il- kitarra minn taħt is- sodda jew iqatta' xi tewma ) kont fi dressing room ma' erba' brażiljani li xi drabi jaħdmu magħna , u nsomma meta dawn neħħew it- t shirts , ħassejtni wisq intimidat mill- muskoli ta' dawn l- atleti u stennejt daqxejn li jitilqu 'l hemm qabel ma nneħħi t- t shirt tiegħi . U nikxef dik il- massa amorfuża ta' adipose bla proporzjon ta' xejn . Kull darba li joqrob is- sajf dejjem infassal strateġiji ta' dieti bla bidu u bla suċċess . Naf li din id- darba l- istess ħaġa ħa tiġri . Is- soluzzjoni probabbli tinsab fil- ħwejjeġ - xi qmis skura XXL li tgħatti ż- żaqq b' mod diskret . . . . Jannar li ġej sejjer il- Brażil . L- għażla kienet bejn xi ftit xhur New York ngħix ħajja austere ( i suffer for my art ) ta' mużiċist mejjet bil- ġuħ , jew naħraq kull ma fadalli fil- kont u mmur il- Brażil . Ili żmien twil nhewden bil- madonna Brażil . U issa hemm bżonn immur . Nixtieq immur Salvador de Bahia , Olinda , Sao Paolo u dawn il- postijiet kollha li ili noħlom bihom . Ghandi bżonn culture shock żgħir u naqta' daqsxejn mill- Ewropa . . . Mela għada għand il- Fnac nixtri xi CD - ROM Teach Yourself Portugese . . . . " l- isturment mdaqqas taċ- ċetaċeju " il- alla , niftakrek bil- lonely planet tal- brażil tmien snin ilu . . . ilek daqshekk żmien tippjana dal- vjaġġ ? ? ! ! ! Kemm int kattiv . Minhabba fik għad kif ġietni viżjoni tiegħi ta' 70 sena , b' xi 20 Lonely Planet tal- Brażil fuq l- ixkaffa , inkun nitkellem perfettament il- portugiz , u nkun għadni qatt ma mort . . . . . saħħiet miċ- cetaceju u l- isturment imdaqqas tiegħu . gitarristi laqqas . ħaffef ejja . il- baħar , minn naħa l- oħra , huwa divin . Sandro , jogbuni ħafna il- bloggs tiegħek imma tista tiktibom bl- ingliz għax nidejjaq noqod naqra bil- Malti ? Sur / Sinjura anonimu / a , nieħu pjaċir li l- bloggati tiegħi jogħġbuk . Imma kif għidt fl- ewwel blogg tiegħi , il- blogg għalija huwa mod kif nista' nirrikoncilja lili nnifsi mall - lingwa Maltija . M' iniex ħa nagħmel sforz biex nevita l- ippastardjar tal- Malti . Imma ninstab il- bogħod mill- blata , u ifhimni , taħlita ta' daqsxejn nostalġija u tiftix ta' xi speċi ta' identita' kulturali , u bloggata bil- lingwa maltija tinżilli għasel . . . .